75ാം സ്വാതന്ത്ര്യദിനത്തില് 75 വന്ദേഭാരത് ട്രെയിനുകള് പ്രഖ്യാപിച്ചു ന്യൂഡല്ഹി: 75ാം സ്വാതന്ത്ര്യദിനം ആഘോഷിക്കുന്ന രാജ്യത്തിന് പ്രധാനമന്ത്രി 75 വന്ദേഭാരത് ട്രെയിനുകള് പ്രഖ്യാപിച്ചു. ഇന്ത്യ തന്നെ നിര്മ്മിച്ച സെമി ഹൈസ്പീഡ് ട്രെയിനുകളാണ് വന്ദേ ഭാരത് എക്സ്പ്രസുകള്. വരുന്ന രണ്ട് വര്ഷത്തിനകം 75 പുതിയ വന്ദേ ഭാരത് എക്സ്പ്രസുകള് രാജ്യത്തെ വിവിധ പ്രധാനപ്പെട്ട സ്ഥലങ്ങളിലേക്ക് ഓടിക്കുമെന്ന് പ്രഖ്യാപനവുമായി പ്രധാനമന്ത്രി നരേന്ദ്രമോദി. ചെറുവിമാനത്താവളങ്ങളെ ബന്ധപ്പെടുത്തി ഉഡാന് വിമാന സര്വീസ് തുടങ്ങിയ മാതൃകയിലായിരിക്കും ഈ ട്രെയിന് സര്വീസുകളും. രാജ്യത്തിന്റെ എല്ലാ മേഖലയേയും ബന്ധിപ്പിക്കുന്നതാകും ഈ ട്രെയിനുകള്. സ്വാതന്ത്ര്യത്തിന്റെ അമൃത മഹോത്സവം എന്ന പേരിലാകും സ്വാതന്ത്ര്യം കിട്ടി 75 വര്ഷമായ ആഘോഷങ്ങള് നടത്തുക. പൂര്ണമായും ഇന്ത്യയില് നിര്മ്മിച്ച എസി കോച്ചുകളുളള, അതിവേഗം സഞ്ചരിക്കുന്ന മികച്ച യാത്രാ സൗകര്യമുളള ട്രെയിനുകളാണ് വന്ദേ ഭാരത് എക്സ്പ്രസ്. ഓണ് ബോര്ഡ് ഇന്ഫോട്ടെയിന്മെന്റ്, യാത്രക്കാര്ക്കുളള ജിപിഎസ് അധിഷ്ഠിത ഇന്ഫര്മേഷന് സിസ്റ്റം,ഇരുവശത്തേക്കും മാറുന്ന സ്ളൈഡിംഗ് വാതില്, വാക്വം അധിഷ്ഠിത ബയോ ടൊയ്ലറ്റ് എന്നിവ ഈ ട്രെയിനിന്റെ സവിശേഷതയാണ്.